
Selam alejkum ve rahmetullahi ve berekatuhu  

Ne jedite ono pri čijem klanju nije spomenuto Allahovo ime, to je, uistinu, grijeh! A šejtani navode štićenike svoje da se s vama raspravljaju, pa ako biste im se pokorili, i vi biste, sigurno, mnogobošci postali.  

El Enam 121 ajet  

može li ***[tefsir](https://pitajucene.com/search/tefsir/questions/ "Pretraži pitanja o tefsiru")*** ovog ajeta šejh Senade


* 
* 
* 
* 
* 
* 
* 

 
Kakav je tefsir 121 ajeta sure El Enam?

Alejkumusselam.


“Ne jedite ono pri čijem klanju nije spomenuto Allahovo ime, to je, uistinu, grijeh! A šejtani navode štićenike svoje da se s vama raspravljaju, pa ako biste im se pokorili, i vi biste, sigurno mnogobošci postali.” (El-En’am, 121).


(Ne jedite ono pri čijem klanju nije spomenuto Allahovo ime…)  

Islamski pravnici razilaze se da li je spominjanje Allahovog imena prilikom klanja: sunnet, uslov ako se sjetiš da spomeneš (tj. ako ne zaboraviš), i da li je uslov u svakom slučaju.


(A šejtani navode štićenike svoje…)


Postoji stav da se ovdje misli na perzijske šejtane, vatropoklonike koji su navodili mekkanske mušrike da s Poslanikom, sallallahu alejhi ve sellem, raspravljaju oko jedenja strvine. Postoji i tumačenje da se misli na šejtane u općem smislu, koji zavode ljude.


(…da se s vama raspravljaju…)


Govorili su Poslaniku: Kako to da je dozvoljeno jesti ono što vi usmrtite, a nije dozvoljeno jesti ono što Allah usmrti, dadne da umre, pa postane strvina? Po njihovoj šejtanskoj logici bilo je preče da se jede ono što Allah usmrti.


(…pa ako biste im se pokorili, i vi biste, sigurno mnogobošci postali.)


Oni su, dakle, smatrali strvinu dozvoljenom, pa ako bi im se mi pokorili u tome, postali bi mušrici jer smo dozvolili ili propisali dozvoljenim nešto što je ***[haram](https://pitajucene.com/search/haram/questions/ "Pretraži pitanja o haramu")***.  

Dakle, dozvola onoga što je zabranjeno po jednoglasnom stavu, predstavlja ***[širk](https://pitajucene.com/search/%C5%A1irk/questions/ "Pretraži pitanja o širku")***, ali nije širk ukoliko se radi o dozvoli ili slijeđenju onoga u čemu se ***[ulema](https://pitajucene.com/search/ulem/questions/ "Pretraži pitanja o ulemi")*** razilazi, kao npr. spominjanje bismille prilikom klanja.


—————-  

prof. ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


preuzeto sa viber zajednice koju uređuje i vodi prof. Senad Muhić


Pridruži se “Halka Kur’ana” <https://invite.viber.com/?g2=AQAB0SOh4Vyjp0ooE6UPJ2VxXEQ%2BNOpIXu5KUE0X6g%2Flm67MM0PKUSiYZyKJ%2FnMC>


